Pikakamera

Pikakamera on Polaroidin kehittämä kameratyyppi, missä kameran objektiivin keräämä valo heijastetaan positiivikuvaksi itsekehittyvälle valokuva-arkille. Pikakamerassa ei ole filmirullaa kuten esimerkiksi kinokamerassa, vaan jokainen positiivikuvaksi kehittyvä valokuva on erillinen arkki. Esimerkiksi suosituissa Polaroid SX-70 ja 600-sarjan pikakameroissa käytetään 8 kuvan kasettia. == Pikakamera puhekielessä == Polaroid on yleisesti tunnettu nimitys kaikille pikakameroille ja niiden tuottamille valkoreunuksisille valokuville. Sen lisäksi englanninkielisissä maissa kamera tunnetaan myös nimellä land camera viitaten Polaroid-yrityksen perustajaan ja yhteen sen tärkeimmistä tutkijoista, Edwin H. Landiin. == Oikeustaistelu Kodakin kanssa == thumb|Kodak EK6 Instant Camera Polaroidin jälkeen myös Kodak kehitti Kodamatic- pikakameran, mutta hävisi Polaroidille oikeudessa 1986. Kodak joutui lopettamaan valmistuksensa ja tarjosi pikakameransa ostajille hyvitykseksi halvan kinokoon taskukameranKodakin FAQ-sivu oikeudenkäynnistä Polaroidin kanssa. == Valmistuksen lopetus ja uusi aloitus == Petters Group Worldwiden vuonna 2005 ostama Polaroid lopetti pikakameroiden ja -filmin valmistuksen 2009BBC:n uutisointi Polaroidin lopetuspäätöksestä 2008. Polaroid tarjosi tilalle PoGo-kameroita, jotka ovat muutoin tavallisia digikameroita, mutta pystyvät tulostamaan valokuvat heti niiden ottamisen jälkeen. The Impossible Project aloitti tutkimus- ja valmistusprojektin uusien filmien tuottamiseksi saaden yhteistyöapua niin Polaroidin vanhoilta työntekijöiltä kuin Ilford Photo -kameratuotteiden valmistajalta. Vuonna 2010 Polaroid pyörsi virheelliseksi osoittautuneen päätöksensä ja alkoi uudestaan tuottaa sekä kameroita että filmiä. Myös Fujifilm on nykyään mukana niin pikakameroiden kuin filminkin valmistuksessa lippulaivanaan Instax-pikakamerasarja. == Pikakuvaus tänään == Pikakameran ominaisuutta tuottaa kuva nopeasti luultiin tarvittavan nykyään harvoin, koska digitaalikameralla kuvan saa myös heti näkyviin. Tämän vuoksi pikakameroita pidettiin väistyvään valokuvaustekniikkaan kuuluvana, vanhentuneena tekniikkana. Vannoutunut harrastajakunta onnistui kuitenkin pitämään pikakamerat elossa ja jopa kasvattamaan niiden suosiota. The Impossible Projectin lisäksi perustettiin myös Save Polaroid -yhteisö, joka tähtäsi pikakamera-harrastuksen elvyttämiseen. Save Polaroid päätti toimintansa tuotannon alettua uudelleen. Jopa Polaroid itse myönsi virheensä ja aloitti jälleen sarjatuotannon. 5.1.2010 Polaroid nimitti Lady Gagan taiteelliseksi johtajakseen kasvattaen mielenkiintoa niin klassista merkkiä kuin pikakuvaustakin kohtaanPolaroidin lehdistötiedote yhteistyöstä Lady Gagan kanssaNowPublic -uutissivuston artikkeli Lady Gagan ja Polaroidin yhteistyöilmoituksesta CES-messuilla 2010. Nykyään Polaroid ylläpitää myös The Movement -yhteisöpalvelua, jonka tehtävänä on ylläpitää ja edistää pikakuvausharrastusta. Taiteilijoiden ja harrastajien lisäksi pikakamerat ovat löytäneet pienen markkinaraon turistikuvaajien joukossa. He kiertelevät suosituilla turistialueilla tarjoten välitöntä valokuvusapalvelua niin matkustajille kuin paikallisillekin. === Nykyiset pikakameravalmistajat === * Polaroid: 300- ja PoGo-sarjat * Fujifilm: Instax- sarja === Nykyiset pikakamerafilmin valmistajat === * Polaroid: 300- ja PoGo- sarjat * Fujifilm: FP100-, FP3000- ja Instax-sarjat * The Impossible Project: SX-70 ja 600 -sarjat == Lähteet == == Aiheesta muualla == === Polaroid === * Polaroidin kotisivut * Polaroid The Movement -verkkoyhteisö * Lady Gaga Polaroid -sivusto * Polaroid Classic Instant 300-kamerajärjestelmä ja verkkokauppa * Polaroid PoGo -kamerajärjestelmä ja verkkokauppa === Muut valmistajat === * The Impossible Project, filmivalmistaja ja verkkokauppa * Fujifilm Instax 210 -kamerajärjestelmä ja verkkokauppa * Fujifilm Instax Mini -kamerajärjestelmä ja verkkokauppa * Fujifilm FP-sarja filmit ja verkkokauppa === Muut sivustot === * Save Polaroid, pikakuvausharrastuksen elvyttämiseen onnistuneesti keskittynyt yhteisö * Polaroid-kuvauksen historiikki Save Polaroid -sivustolla * The Land List -sivusto, joka ylläpitää listaa tunnetuista pikakameroista * Instant Options -sivusto, joka on keskittynyt Polaroid-kameroiden muuntamiseen mutta myös yleisesti pikakuvausharrastukseen * Flickr Polaroid -valokuvausryhmä kaikille pikakuvausharrastajille Luokka:Pikakuvaus Luokka:Valokuvakamerat